9. การจัดการ

โครงสร้างการจัดการ ประกอบด้วย คณะกรรมการบริษัท ,คณะกรรมการตรวจสอบ
,คณะผู้บริหารบริษัท

คณะกรรมการบริษัท มี 13 คน ตามรายชื่อดังต่อไปนี้

ชื่อและนามสกุล ตำแหน่ง จำนวนครั้งที่ ค่าตอบแทน

เข้าประชุม (เบี้ยประชุม)

1.ดร.นพรัตน์ ปัญญาภาส ประธานกรรมการ 9 108,000

2.นางสาวศรีวารินทร์ จิระพรรคคณา กรรมการ 12 90,000

3. นายปรีชา วัฒนศรานนท์ กรรมการผู้จัดการ 12 72,000

4. นายโอภาส เสรีนิยม กรรมการอิสระและ 12 144,000

กรรมการตรวจสอบ

5. นายสุรพล อิทธิอมรกุลชัย กรรมการ 9 72,000

6. นางสาวดาลัดย์ ทรัพย์ทวีชัยกุล กรรมการ 12 72,000

7. นายชุตินธร ดารกานนท์ กรรมการ 0 72,000

8. นายอักษรประสิทธิ์ ดารกานนท์ กรรมการ 4 72,000

9. นายบวรรัตน์ ดารกานนท์ กรรมการ 2 72,000

10.นายนันทิยะ ดารกานนท์ กรรมการ 1 72,000

11.นายสมภพ อมาตยกุล กรรมการอิสระและ 2 144,000

กรรมการตรวจสอบ

12.นางอารยา อรุณานนท์ชัย กรรมการอิสระและ 9 144,000 ประธานกรรมการตรวจสอบ

13.นายวัชรพงษ์ ดารกานนท์ กรรมการ 7 72,000

นางศิรินันท์ ศันสนาคม กรรมการ 3 18,000

และเลขานุการคณะกรรมการบริษัท

เมื่อวันที่ 24 มีนาคม 2547 นางศิรินันท์ ศันสนาคม
ที่ได้ขอลาออกจากตำแหน่งกรรมการและเลขานุการคณะกรรมการบริษัท ที่ประชุมได้มีมติแต่งตั้ง
ดร.นพรัตน์ ปัญญาภาสเข้าดำรงตำแหน่งกรรมการบริษัท แทน และได้แต่งตั้งให้นายอัมรินทร์
ภัทรนาวิก เป็นเลขานุการคณะกรรมการบริษัท

วันที่ 21 เมษายน 2547 นางสาวศรีวารินท์ จิระพรรคคณา
ขอลาออกจากตำแหน่งประธานกรรมการแต่ยังคงเป็นกรรมการบริษัท
ที่ประชุมจึงพิจารณาแต่งตั้งดร.นพรัตน์ ปัญญาภาส เข้าดำรงตำแหน่งประธานกรรมการ

ปี2547 บริษัท ได้จัดให้มีการประชุมคณะกรรมการบริษัทรวม 12 ครั้ง

ขอบเขตอำนาจะหน้าที่ของคณะกรรมการบริษัท มีดังนี้

1.  คณะกรรมการมีหน้าที่กำหนดนโยบายและทิศทางการดำเนินงานของบริษัท และกำกับควบคุมดูแล
    ให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ และประสิทธิผล

การแต่งตั้งและถอดถอนพนักงานของบริษัท อำนาจเช่นว่านี้คณะกรรมการจะมอบหมายให้กรรมการคนใดคนหนึ่ง หรือหลายคนของบริษัทกระทำแทนก็ได้

กำหนดจ่ายเงินบำเหน็จรางวัลแก่พนักงาน หรือลูกจ้างของบริษัท หรือบุคคลใดที่ทำกิจการให้กับบริษัท โดยจะเป็นผู้ทำการประจำ หรือไม่ประจำก็ได้

กำหนดเงินปันผลระหว่างกาลให้แก่ผู้ถือหุ้น 

ปฏิบัติการให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้นในการปฏิบัติงานตามอำนาจหน้าที่ คณะกรรมการอาจมอบหมายให้กรรมการคนใดคนหนึ่ง หรือหลายคน หรือบุคคลอื่นไปปฏิบัติอย่างใดอย่างหนึ่งแทนคณะกรรมการก็ได้

รายละเอียดของคณะกรรมการตรวจสอบ อยู่ที่ หลักการกำกับดูแลกิจการที่ดี ข้อที่ 12 

คณะผู้บริหาร มี 6 คน ตามรายชื่อดังต่อไปนี้

ชื่อ-นามสกุล ตำแหน่ง

1.นายปรีชา วัฒนศรานนท์ กรรมการผู้จัดการ

2.นายสุเมธ เสรีโรจนา ผู้จัดการโรงงาน

3.นายอวยชัย รินทระ ผู้จัดการฝ่ายการตลาด

4.นายประวิทย์ อธิคมชาคร ผู้จัดการฝ่ายวิศวกรรมและสิ่งแวดล้อม

5.นส.ยุพเรศ ปองเสงี่ยม ผู้จัดการฝ่ายการเงิน

6.นางยุพา รุ่งพรชัย ผู้จัดการฝ่ายบัญชีและต้น

การสรรหากรรมการบริษัท :

บริษัทฯได้กำหนดแนวทางในการแต่งตั้งกรรมการบริษัทฯ
โดยคณะกรรมการจะเป็นผู้พิจารณาคัดเลือกบุคคลภายนอกหรือเป็นผู้บริหารงานประจำและปฏิบัติงานเต็มเวลาของบริษัท
ซึ่งได้รับการสรรหาจากผู้มีคุณวุฒิ ความสามารถ ประสบการณ์ในสาขาต่างๆ
ทำหน้าที่เป็นตัวแทนในการดูแลและรักษาผลประโยชน์ของผู้ถือหุ้น
มีอำนาจหน้าที่ตามข้อบังคับของบริษัท
รวมทั้งกำหนดวัตถุประสงค์และนโยบายการดำเนินธุรกิจของบริษัท
ควบคุมดูแลการบริหารกิจการของบริษัทให้เป็นไปตามวัตถุประสงค์และแนวนโยบายที่กำหนดไว้

แผนภูมิองค์กร

บริษัท ยูเนี่ยนไพโอเนียร์ จำกัด ( มหาชน )

คณะกรรมการบริษัท

  คณะกรรมการตรวจสอบ

  กรรมการผู้จัดการ

  สำนักตรวจสอบภายใน

 

 ฝ่ายบัญชีและต้นทุน ฝ่ายการเงิน ฝ่ายโรงงาน ฝ่ายควบคุมคุณภาพ 

 ฝ่ายบุคคล ฝ่ายการตลาด ฝ่ายวิศวกรรมและสิ่งแวดล้อม

หลักการกำกับดูแลกิจการที่ดี 15 ข้อ :

1.  นโยบายเกี่ยวกับการกำกับดูแลกิจการ

บริษัทฯตระหนักถึงความสำคัญของการกำกับดูแลกิจการที่ดี
ซึ่งเป็นปัจจัยหลักในการเสริมสร้างให้องค์กรมีระบบที่มีประสิทธิภาพและเป็นพื้นฐานของการเติบโตอย่างยั่งยืน
โดยให้ความสำคัญต่อระบบการควบคุมและการตรวจสอบภายใน,กำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้น
ภายใต้กรอบข้อกำหนดของกฎหมายและดำเนินธุรกิจภายใต้ค่านิยม(Values) คือ

1.1 การมีคุณธรรม

1.2 การทำงานเป็นทีม

1.3 การมีความรับผิดชอบ

  1.4 การมีจิตสำนึกในความเป็นเจ้าของ

2.  สิทธิของผู้ถือหุ้น

ในปี2547 บริษัทฯได้จัดให้มีการประชุมสามัญผู้ถือหุ้นประจำปี2546 จำนวน 1 ครั้ง เมื่อวันที่ 21
เมษายน
2547บริษัทฯได้จัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆให้ผู้ถือหุ้นล่วงหน้าก่อนวันระชุม
10 วันทำการ โดยในแต่ละวาระมีความเห็นของคณะกรรมการประกอบ
และบันทึกรายงานการประชุมถูกต้องครบถ้วนเพื่อให้ผู้ถือหุ้นสามารถตรวจสอบได้
ในขณะเดียวกันถ้าผู้ถือหุ้นไม่สามารถเข้าร่วมประชุมได้
ผู้ถือหุ้นสามารถส่งหนังสือมอบฉันทะให้บุคคลใดก็ได้โดยไม่จำกัดว่าต้องเป็นผู้บริหารหรือกรรมการของบริษัทฯเข้าร่วมประชุมแทน
โดยมีสิทธิ์ในการลงคะแนนเสียงตามวาระต่างๆได้ตามความประสงค์ของผู้ถือหุ้น

สิทธิของผู้ลงทุนรายย่อยในการแต่งตั้งกรรมการ

การเลือกตั้งกรรมการของบริษัทให้กระทำโดยที่ประชุมผู้ถือหุ้น ทั้งนี้ตามหลักเกณฑ์ และวิธีการดังนี้

( 1 ) ผู้ถือหุ้นคนหนึ่ง มีคะแนนเสียงเท่ากับหนึ่งหุ้นต่อหนึ่งเสียง

(2)ในการเลือกตั้งกรรมการ อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
หรือคราวละหลายคนรวมกันเป็นคณะครั้งเดียวเต็มตามจำนวนกรรมการทั้งหมด
ที่จะต้องเลือกตั้งในคราวนั้นก็ได้ ทั้งนี้ตามแต่ที่ประชุมผู้ถือหุ้นจะเห็นสมควร
แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตาม (1) ทั้งหมด
จะแบ่งคะแนนเสียงแก่คนใด หรือคณะใดมากน้อยเพียงใดไม่ได้

(3) การออกเสียงลงคะแนนเลือกตั้งกรรมการให้ใช้เสียงข้างมาก
หากมีคะแนนเสียงเท่ากันให้ประธานที่ประชุมเป็นผู้ออกเสียงชี้ขาด

3.  สิทธิของผู้มีส่วนได้เสีย

บริษัทฯได้ให้ความสำคัญต่อสิทธิของผู้มีส่วนได้เสียทุกกลุ่ม โดยเฉพาะอย่างยิ่งลูกค้า พนักงาน
และผู้บริหารของบริษัทฯ เนื่องจากบริษัทฯตระหนักถึงแรงสนับสนุนจากลูกค้า
พนักงานและผู้บริหารที่จะส่งเสริมความสามารถในการแข่งขันและสร้างกำไรให้กับบริษัทฯได้ในระยะยาว
บริษัทฯมีนโยบายคุณภาพ ดังนี้

สร้างความพึงพอใจให้ลูกค้า หมายถึง บริษัทฯถือว่าลูกค้าคือหัวใจของธุรกิจ
บริษัทฯจึงคำนึงถึงความพึงพอใจของลูกค้าเป็นหลัก
และจะพัฒนาทุกกิจกรรมของบริษัทฯเพื่อให้ได้มาซึ่งความพึงพอใจของลูกค้า

พัฒนาคุณภาพผลิตภัณฑ์ หมายถึง บริษัทฯเป็นผู้ผลิต
ผลิตภัณฑ์ยางยืดซึ่งเน้นการพัฒนาคุณภาพของผลิตภัณฑ์อย่างต่อเนื่อง
โดยทำการวิเคราะห์และปรับปรุงปัจจัยในการผลิต
ส่งเสริมให้มีการวิจัยและพัฒนาในด้านต่างๆเพื่อให้ผลิตภัณฑ์มีคุณภาพได้ตามมาตรฐานและมีความปลอดภัยต่อผู้ใช้เป็นที่น่าเชื่อถือยอมรับของตลาด

สร้างสรรบุคลากร หมายถึง บริษัทฯถือว่าบุคลากรทุกคนมีความสำคัญเท่าเทียมกัน
จึงสรรหาและพัฒนาบุคลากร โดยมีการฝึกอบรมอย่างต่อเนื่อง ให้สอดคล้องกับวิทยาการสมัยใหม่
เพื่อบรรลุวัตถุประสงค์ด้านพัฒนาคุณภาพผลิตภัณฑ์

บริษัทฯได้รับการรับรองมาตรฐานระบบการจัดการสิ่งแวดล้อมISO 14001 : 1996
ที่กำหนดขึ้นโดยองค์กรมาตรฐานสากลเพื่อเป็นมาตรฐานเดียวกันทั่วโลกจากสถาบันBureau
Veritas Quality International (BVQI) เมื่อวันที่ 21 ตุลาคม 2546 ,
มีคณะกรรมการความปลอดภัย อาชีวอนามัยและสภาพแวดล้อมในการทำงาน
ดูแลเพื่อควบคุมกิจกรรมที่ก่อให้เกิดผลกระทบกับพนักงาน
รวมทั้งได้ปฏิบัติตามข้อกำหนดของกฎหมายและกฎระเบียบต่างๆที่เกี่ยวข้อง
เพื่อให้สิทธิของผู้มีส่วนได้เสียเหล่านี้ได้รับการดูแลเป็นอย่างดี

4.  การประชุมผู้ถือหุ้น

ในการประชุมผู้ถือหุ้นประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกัน
ในการสอบถาม
และแสดงความคิดเห็นรวมทั้งข้อเสนอแนะต่างๆผู้ถือหุ้นทั้งหลายจะได้รับการปฏิบัติโดยเท่าเทียมกัน

5.  ภาวะผู้นำและวิสัยทัศน์

คณะกรรมการบริษัทได้ดูแลให้มีการกำหนดเป้าหมายการดำเนินธุรกิจและแผนการลงทุนที่ชัดเจนและวัดผลได้
เพื่อเป็นแนวทางในการปฏิบัติงานของพนักงาน
ส่วนเป้าหมายการปฏิบัติงานได้ประเมินจากสถานการณ์จริงและการคาดการณ์ที่เห็นว่าเป็นไปได้มีการพิจารณาอย่างรอบคอบคือ
ได้มีการวิเคราะห์ถึงการให้สิ่งจูงใจหรือผลตอบแทนแก่พนักงานเป็นไปอย่างสมเหตุสมผล
มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
มีการกำหนดเป้าหมายแต่ละปีล่วงหน้า รวมถึงทำการวัดผลทุกเดือน
ตลอดจนมีการทบทวนแผนงานอย่างน้อยปีละ 1 ครั้ง

เพื่อให้การดำเนินงานมีประสิทธิภาพและประสิทธิผล บริษัทฯ
มีการกำหนดเป้าหมายการดำเนินธุรกิจในแต่ละปี
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายที่กำหนดไว้หรือไม่ในกรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทฯ ได้ดำเนินการแก้ไขภายในระยะเวลาที่เหมาะสมโดยการแก้ไขจะพิจารณาเป็นแต่ละกรณี
ในเรื่องใดที่ไม่สามารถแก้ไขได้ อันเนื่องมาจากสิ่งแวดล้อมหรือข้อจำกัดที่ทำให้แก้ไขไม่ได้
คณะกรรมการก็จะรับทราบถึงการดำเนินการที่จะต้องปรับเปลี่ยน
ได้มีการกำหนดวิสัยทัศน์(Vision)ของบริษัทฯดังนี้ “ เป็นบริษัทฯผู้ผลิตเส้นยางยืด ,แถบยางยืด
,สายยางยืด และยางยืดทอชั้นนำของประเทศ เป็นที่ยอมรับของลูกค้าทั้งในประเทศและต่างประเทศ
ด้วยการส่งมอบสินค้าที่มีคุณภาพและปลอดภัยต่อผู้ใช้ ” เพื่อนำไปสู่ภารกิจ (Mission) คือ

5.1 สร้างความเติบโตของยอดขายอย่างต่อเนื่อง

5.2 ผลิตสินค้าที่มีคุณภาพ ปลอดภัยต่อผู้บริโภคและส่งมอบตรงเวลา

5.3 สร้างจุดแข็งของบริษัทจากการวิจัยและพัฒนาผลิตภัณฑ์

5.4 พัฒนาบุคลากรให้มีประสิทธิภาพ

5.5 มุ่งมั่นในการบริหารงานภายในให้มีประสิทธิภาพสูงสุด

5.6 สร้างความประทับใจและความพึงพอใจกับลูกค้าอย่างต่อเนื่อง

5.7 รับผิดชอบต่อผู้ถือหุ้น พนักงาน คู่ค้า สังคมและสิ่งแวดล้อม

6.  ความขัดแย้งทางผลประโยชน์

กรณีที่บริษัทฯมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวนั้น
บริษัทฯมีโยบายในการทำรายการที่เกิดขึ้นเป็นไปตามปกติธุรกิจที่มีเงื่อนไขทางการค้าทั่วไป
และถือปฏิบัติเช่นเดียวกับบุคคลภายนอกอื่นๆ
โดยได้คำนึงถึงประโยชน์สูงสุดของบริษัทฯเป็นสำคัญและการพิจารณาอนุมัติ
มีขั้นตอนการอนุมัติรายการตามระบบซึ่งเป็นปกติธุรกิจการค้าโดยทั่วไป
ในกรณีที่บริษัทมีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทฯในระยะยาวไปแล้ว
เช่น การซื้อขายสินค้า บริษัทฯ
มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันกับบริษัทฯ

นอกจากนี้บริษัทฯมีมาตรการและนโยบายที่จะติดตามให้การดำเนินงานของบริษัทฯ
เป็นไปตามกฎหมายที่เกี่ยวข้องทุกประการ
ทั้งนี้เพื่อลดความเสี่ยงในการประกอบธุรกิจและรักษาชื่อเสียงของบริษัทฯ ได้มีการจัดทำหนังสือ

รับรองการไม่กระทำการใดๆอันก่อให้เกิดความขัดแย้งทางผลประโยชน์ต่อบริษัทฯ
โดยให้ผู้บริหารระดับสูงตั้งแต่กรรมการบริษัท จนถึงผู้จัดการฝ่าย
,ผู้จัดการส่วนได้ลงนามในหนังสือรับรองดังกล่าวเป็นประจำทุกปี

7.  จริยธรรมธุรกิจ

บริษัทมีข้อกำหนดเกี่ยวกับจริยธรรมและข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืนตามระเบียบข้อบังคับในการทำงานหมวด 6
วินัยและการลงโทษทางวินัย

บริษัทฯมีการกำหนดนโยบายและจัดทำระเบียบวิธีปฏิบัติงานเป็นลายลักษณ์อักษรรวมทั้งมีการจัดทำแผนการปฏิบัติงานที่ชัดเจนโดยคำนึงถึงความเป็นธรรมต่อคู่ค้าภายใต้คติพจน์
“ คุณธรรม คุณภาพ คุณประโยชน์ ”

8.  การถ่วงดุลของกรรมการที่ไม่เป็นผู้บริหาร

คณะกรรมการของบริษัทฯมีจำนวน 13 ท่าน ประกอบด้วย

กรรมการที่เป็นผู้บริหาร 1 ท่าน

กรรมการที่ไม่ได้เป็นผู้บริหาร 9 ท่าน

กรรมการที่เป็นอิสระ 3 ท่าน

บริษัทฯมีกรรมการอิสระทั้งหมด 3 ท่าน คิดเป็นร้อยละ 23.08 ของคณะกรรมการทั้งหมด

9.  การรวมหรือแยกตำแหน่ง

ประธานคณะกรรมการบริษัทไม่เป็นบุคคลเดียวกันกับกรรมการผู้จัดการ
และไม่มีความสัมพันธ์ใดๆกับฝ่ายบริหาร
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ บริษัทฯ
มีการกำหนดขอบเขตอำนาจหน้าที่ของฝ่ายบริหารในแต่ละระดับไว้อย่างชัดเจน
และเป็นลายลักษณ์อักษร บริษัทฯ
มีการแบ่งแยกหน้าที่ความรับผิดชอบออกจากกันโดยเด็ดขาดระหว่างการอนุมัติ
,การบันทึกรายการทางบัญชีและการดูแลทรัพย์สิน เพื่อเป็นการตรวจสอบซึ่งกันและกันได้

10. ค่าตอบแทนกรรมการและผู้บริหาร

ค่าตอบแทนผู้บริหารเป็นไปตามหลักเกณฑ์และนโยบายที่คณะกรรมการบริษัทกำหนด
ซึ่งจะเชื่อมโยงกับผลการดำเนินงานของบริษัทฯและผลการดำเนินงานของผู้บริหารแต่ละท่าน

  ค่าตอบแทนคณะกรรมการบริษัท , คณะกรรมการตรวจสอบ รายละเอียดอยู่ที่ การจัดการ -
  โครงการจัดการ

ค่าตอบแทนรวมของผู้บริหาร : เงินเดือน,เงินอุดหนุน 6 ราย 7.65 ล้านบาท

  ค่าตอบแทนอื่น ไม่มี

11. การประชุมคณะกรรมการ

คณะกรรมการบริษัทฯกำหนดให้มีการประชุมเป็นประจำทุกเดือน
ในปี2547ได้มีการจัดการประชุมคณะกรรมการรวม 12 ครั้ง โดยมีการกำหนดวาระชัดเจน ,
ล่วงหน้าและมีวาระพิจารณาติดตามผลการดำเนินงานเป็นประจำ
ซึ่งการเสนอเรื่องให้คณะกรรมการพิจารณามีการจัดข้อมูลที่สำคัญอย่างเพียงพอเพื่อประกอบการตัดสินใจ
โดยกรรมการบริษัทจะได้รับหนังสือนัดประชุม หรือเอกสารประกอบการประชุมที่จำเป็นและเพียงพอ
โดยเฉลี่ย 7 วันก่อนการประชุม ได้มีการจดบันทึกการประชุมเป็นลายลักษณ์อักษร
ในรายงานการประชุมคณะกรรมการมีการบันทึกรายละเอียดตามควร เช่น เรื่องที่เสนอ
ข้อซักถามความเห็นหรือข้อสังเกตของกรรมการ ทั้งที่เห็นด้วยและไม่เห็นด้วย พร้อมเหตุผล ( ถ้ามี
) รวมทั้งเสนอให้มีการพิจารณาแบบแสดงรายการข้อมูลประจำปี(แบบ56-1) และรายงานทางการ

เงินทุกไตรมาสก่อนยื่นรายงานทางการเงินดังกล่าวต่อตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์

12. คณะอนุกรรมการ

คณะกรรมการบริษัทฯได้มีมติแต่งตั้งคณะอนุกรรมการเพื่อช่วยในการกำกับดูแลกิจการของบริษัทฯดังนี้

คณะกรรมการตรวจสอบ ( AUDIT COMMITTEE ) จัดตั้งขึ้นเมื่อวันที่26 พฤศจิกายน 2542

ประกอบด้วยกรรมการรวม 3 ท่าน ดังรายชื่อต่อไปนี้

  ชื่อและนามสกุล ตำแหน่ง

  นางอารยา อรุณานนท์ชัย ประธานกรรมการตรวจสอบ

นายโอภาส เสรีนิยม กรรมการตรวจสอบ

นายสมภพ อมาตยกุล กรรมการตรวจสอบ

โดยมีนางอัจฉรา มณีสวัสดิ์ ผู้จัดการสำนักตรวจสอบภายใน เป็นเลขานุการคณะกรรมการตรวจสอบ

หลักเกณฑ์ในการคัดเลือกกรรมการอิสระ

คณะกรรมการบริษัทฯ พิจารณาเชิญผู้ที่มีความสามารถ
มีประสบการณ์เข้าใจธุรกิจที่เกี่ยวข้องกับธุรกิจในกลุ่มของบริษัทฯ
ทั้งยังเป็นผู้มีวิสัยทัศน์และมีเวลาเพียงพอในการปฏิบัติหน้าที่
รวมทั้งมีคุณสมบัติตามประกาศ,ระเบียบข้อกำหนดที่เกี่ยวข้อง

  ขอบเขต หน้าที่ และความรับผิดชอบของคณะกรรมการตรวจสอบ มีดังนี้

1.  สอบทานให้บริษัทมีระบบการควบคุมภายในและมีวิธีการตรวจสอบตนเองที่เหมาะสมและมีประสิทธิภาพ

2.  ติดตามให้บริษัทมีวิธีการสอบทานว่า ได้ปฏิบัติตามข้อกำหนด
    และกฎหมายที่เกี่ยวข้องและดำเนินธุรกิจภายใต้กระบวนการกำกับดูแลกิจการที่ดี ( Good
    Corporate Governance )

3.  ติดตาม และเร่งรัดให้ฝ่ายจัดการมีการแก้ไขข้อบกพร่องที่ตรวจพบ

4.  ประเมินผลการควบคุมภายในและกระบวนการกำกับดูแลกิจการในประเด็นที่คณะกรรมการตรวจสอบเห็นว่าสำคัญ

5.  จัดทำสรุปรายงานการกำกับงานของคณะกรรมการตรวจสอบ
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และเปิดเผยไว้ในรายงานประจำปีของบริษัทเพื่อส่งให้ผู้ที่เกี่ยวข้อง

6.  พิจารณาคัดเลือก ทบทวนและเสนอแต่งตั้งผู้สอบบัญชีภายนอก
    ประสานงานกับผู้สอบบัญชีภายนอกเกี่ยวกับรายงานทางการเงินที่เกี่ยวข้องและสอบทานรายงานทางการเงินของบริษัทให้ถูกต้องครบถ้วนและเชื่อถือได้

7.  ภาระกิจอื่น ๆ ตามที่คณะกรรมการบริษัทมอบหมาย

13. ระบบการควบคุมและการตรวจสอบภายใน

คณะกรรมการบริษัท ได้มอบหมายให้คณะกรรมการตรวจสอบ
มีหน้าที่และความรับผิดชอบในการสอบทานความเหมาะสม
และประสิทธิผลของระบบการควบคุมภายในที่ฝ่ายบริหารของบริษัทจัดให้มีขึ้น เพื่อให้มั่นใจว่า
ระบบการควบคุมภายในของบริษัทดีเพียงพอที่จะช่วยลดความเสี่ยงในการทำธุรกิจ
สามารถช่วยปกป้องคุ้มครองทรัพย์สินของบริษัทจากการสูญหาย
หรือนำไปใช้โดยบุคคลที่ไม่มีอำนาจหน้าที่ ช่วยให้บุคลากรของบริษัทปฏิบัติตามกฎหมาย และ

ข้อบังคับที่เกี่ยวข้อง และช่วยให้รายงานทางการเงินมีความถูกต้อง น่าเชื่อถือ
ตลอดจนช่วยในการปกป้องคุ้มครองเงินลงทุนของผู้ถือหุ้น

คณะกรรมการตรวจสอบ ได้สอบทานความเหมาะสม และประสิทธิผลของระบบการควบคุมภายใน
และการตรวจสอบภายใน โดยการพิจารณาร่วมกับผู้ตรวจสอบภายใน
และมีการรายงานต่อคณะกรรมการบริษัท เพื่อทราบ หรือพิจารณาในทุกไตรมาส ซึ่งในปีที่ผ่านมา
คณะกรรมการตรวจสอบได้แสดงความเห็น และให้คำแนะนำต่อฝ่ายบริหารในเรื่องที่เป็นสาระสำคัญ
นอกจากนี้จากการประชุมร่วมกับผู้สอบบัญชีภายนอก คือบริษัท สำนักงานเอินส์ท แอนด์ ยัง จำกัด
ซึ่งเป็นผู้ตรวจสอบงบการเงินประจำปี 2547 ได้ให้ความเห็นว่า
ในภาพรวมของระบบการควบคุมภายในของบริษัทอยู่ในระดับที่น่าพอใจ
ไม่พบข้อบกพร่องที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงิน

ในการประชุมคณะกรรมการบริษัท ครั้งที่ 3/2548 เมื่อวันที่ 23 มีนาคม 2548 โดยมี
คณะกรรมการตรวจสอบเข้าร่วมประชุมด้วย
คณะกรรมการได้สอบทานความมีประสิทธิผลของระบบการควบคุมภายในของบริษัท
โดยพิจารณาจากองค์ประกอบหลักของระบบการควบคุมภายใน 5 ประการ ได้แก่
องค์กรและสภาพแวดล้อม การบริหารความเสี่ยง การควบคุมการปฏิบัติงานของ ฝ่ายบริหาร
ระบบสารสนเทศ และการสื่อสารข้อมูล และระบบการติดตาม คณะกรรมการบริษัทเห็นว่า
บริษัทได้ปฏิบัติตามองค์ประกอบของระบบการควบคุมภายในอย่างเหมาะสมแล้ว ทั้ง 5 ประการ

14. รายงานของคณะกรรมการ

  รายงานความรับผิดชอบของคณะกรรมการบริษัทต่อรายงานทางการเงิน เอกสารแนบ 4

15. ความสัมพันธ์กับผู้ลงทุน

บริษัทฯ ให้ความสำคัญกับระบบสารสนเทศและการสื่อสารข้อมูล เนื่องจากการตัดสินใจในเรื่องต่างๆ
อยู่บนพื้นฐานของข้อมูลที่เพียงพอและถูกต้อง โดยได้มีการเปิดเผยสารสนเทศที่สำคัญอย่างถูกต้อง
ทันเวลา และโปร่งใส ในส่วนของงานด้านผู้ลงทุนสัมพันธ์นั้น
บริษัทฯยังไม่ได้จัดตั้งหน่วยงานขึ้นเฉพาะ
แต่ผู้ลงทุนและผู้สนใจทั่วไปสามารถสืบค้นข้อมูลของบริษัทฯได้จากweb-site
ของตลาดหลักทรัพย์แห่งประเทศไทย ที่ http://www.set.or.th และที่web-siteของบริษัทฯ
http://www.unionpioneer.co.th

การดูแลเรื่องการใช้ข้อมูลภายใน : บริษัทได้กำหนดระเบียบข้อบังคับในการทำงาน
ซึ่งได้ครอบคลุมถึงการดูแลเรื่องการใช้ข้อมูลภายใน และมาตราการลงโทษทางวินัย
พร้อมทั้งได้ออกหนังสือกำชับให้ผู้บริหารจัดทำและเปิดเผยรายงานการถือครองหลักทรัพย์
เมื่อได้รับการแต่งตั้งเป็นผู้บริหาร หรือเมื่อมีการเปลี่ยนแปลงการถือครองหลักทรัพย์
ซึ่งเป็นไปตามข้อบังคับของตลาดหลักทรัพย์แห่งประเทศไทย

บุคลากร : จำนวนพนักงาน ณ วันสิ้นปี2547 = 717 คน แบ่งเป็นสายงานส่วนผลิต 567 คน,
ส่วนสำนักงาน 59 คน , อื่นๆ 91 คน

ลักษณะผลตอบแทน : เงินเดือนและค่าแรง ,เงินอุดหนุน,เงินช่วยเหลือลาออก

เงินสมทบกองทุนสำรองเลี้ยงชีพ ,เงินสมทบประกันสังคม = 110.93 ล้านบาท

เงินสมทบกองทุนทดแทน , เงินบำเหน็จ

นโยบายในการพัฒนาพนักงาน

-   การแนะนำให้พนักงานใหม่รู้จักกฎระเบียบ องค์กร และนโยบายของบริษัท

-   การฝึกอบรมการปฏิบัติงานสำหรับพนักงานใหม่
    และอบรมพนักงานเก่าที่ได้เลื่อน/สับเปลี่ยนตำแหน่ง
    รวมทั้งพนักงานผู้ได้เลื่อน/สับเปลี่ยนตำแหน่งตามความเหมาะสม
    ซึ่งผู้บังคับบัญชาตามสายงานหรือบุคลากรภายในบริษัทเป็นผู้อบรมและถ่ายทอดความรู้

-   การฝึกอบรมที่ทางบริษัทจัดให้มี
    โดยให้บุคลากรที่ทำงานอยู่ในบริษัทที่มีคุณสมบัติเหมาะสมหรือวิทยากรจากภายนอกมาเป็นผู้บรรยาย

-   การฝึกอบรมที่ต้องส่งบุคลากรไปอบรม ณ หน่วยงานหรือองค์กรภายนอก